Cagliari
        
         (provins)
Store norske leksikon,Geografi,Verdens geografi,Europa,Italias geografi
Cagliari er en tidligere provins i Italia, i regionen Sardinia. Provinsen ble i 2016 erstattet av den nye administrative enheten Storbyområdet Cagliari.
Provinsen omfattet den sørlige og sørøstlige delen av Sardinia, med 4570 km2 og 560 980 innbyggere (2014). Hovedstad og største by i provinsen var Cagliari.Området består i øst og nordøst av fjell, i vest av et stort sletteland (Campidano) med elva Mannu, og med store laguner nær kysten. Viktige næringsveier er jordbruk, med dyrking av korn, vindruer og grønnsaker, fiske, industri (særlig kjemisk industri og sementindustri). Turismen er også en viktig næringsvei. Det finnes en internasjonal lufthavn i Elmas. Les mer i Store norske leksikon Italia Italias geografi Regioner og provinser i Italia